Príloha č. 3 Opis predmet výzvy

**Predmet výzvy: Pravidelná mestská autobusová doprava**

**Opis predmetu výzvy**

**Časť I.**

1. **Definície pojmov**

Pokiaľ priamo z kontextu nevyplýva niečo iné, majú nasledujúce slová, výrazy a pojmy použité v tomto Opise predmetu výzvy nižšie definovaný význam, ktorý sa použije pre účely tohto Opisu predmetu výzvy:

1) „Autobusová linka“ je súhrn dopravných spojení na trase dopravnej cesty určenej počiatočnou a cieľovou Zastávkou a ostatnými Zastávkami, na ktorých sú pravidelne poskytované prepravné služby podľa platnej licencie, podľa schváleného Cestovného poriadku a podľa Zmluvy. Predpokladaný zoznam Autobusových liniek v čase začatia verejného obstarávania prevádzkovaných Dopravcom podľa Zmluvy je stanovený v Prílohe č. 1 Zmluvy.

2) „Cestovný poriadok“ je dokument stanovujúci časové údaje pre jazdu Vozidiel Dopravcu na trase Autobusovej linky pre všetky Spoje.

3) „Deň“ je kalendárny deň.

4) „Koncesionár“ je úspešný Uchádzač verejnej súťaže s ktorým bude/bola uzatvorená Koncesionárska Zmluva. Koncesionár je osoba takto označená v záhlaví Zmluvy.

5) „Dopravný úrad“ je príslušný úrad, vykonávajúci v rámci prenesenej pôsobnosti svoje právomoci podľa zákona č. 56/2012 Z. z. o cestnej doprave v platnom znení.

6) „Komponenty Služby“ znamenajú všetky hmotné, osobné a nehmotné zložky poskytovania Služby, ktoré sú potrebné na riadne poskytovanie Služby v rozsahu, kvalite a za podmienok stanovených týmto Opisom predmetu výzvy a Zmluvou. Medzi Komponenty Služby patria najmä, nie však výlučne, Vozidlá, Prevádzková záloha, Záložné Vozidlá, Označníky Zastávok, Vozidlový informačný systém, technické zariadenia, všetky licencie potrebné na poskytovanie Služby, oprávnenia, osvedčenia, certifikáty, atesty, povolenia, súhlasy a práva z nich vyplývajúce, práva duševného vlastníctva, práva zo zmlúv so subdodávateľmi alebo inými osobami, s ktorými Koncesionár spolupracuje pri poskytovaní Služby na inom právnom základe, a zamestnanci Koncesionára.

7) „Mimoriadny Spoj“ je jednotlivé dopravné spojenie, ktoré v prípade mimoriadnej situácie v doprave môže CED nariadiť pokynom Koncesionára. Kilometrická dĺžka (KM) Mimoriadneho Spoja sa určuje podľa pravidiel pre Posilový Spoj.

8) „Nízkopodlažné Vozidlo“ je Vozidlo, do ktorého je vstup bez schodov a ulička medzi jednotlivými dverami je bez schodov (povolené sú šikmé plochy). Odporúča sa, aby v nízkopodlažnej časti boli umiestnené aspoň 4 pevné sedadlá.

9) „Obehy“ je dokument vypracovaný Poverenou osobou a odovzdaný Koncesionárovi Objednávateľom, ktorý stanovuje Obehy Vozidiel a plánovanú kilometrickú dĺžku (KM) všetkých Vozidiel a Spojov pri zabezpečovaní Záväzku verejnej služby, záväzný minimálny druh vozidla a typ (nízko podlažné Vozidlo alebo iné) vozidla použitého Koncesionárom na tieto Obehy podľa Cestovných poriadkov.

10) „Mesto“ je mesto Malacky, Bernolákova 5188/1A, 901 01 Malacky (ďalej aj „mesto“) ako Objednávateľ takto označená v záhlaví Zmluvy.

11) „Označník Zastávky“ je označenie Zastávky podľa Technických a prevádzkových štandardov.

12) „Posilový Spoj“ je jednotlivé dopravné spojenie, ktoré v prípade nárazového dopytu alebo v prípade požiadavky na prepravu väčšej skupiny cestujúcich, ak existuje predpoklad, že riadny Spoj nebude kapacitne postačovať, môže CED nariadiť pokynom Koncesionárovi. Kilometrická dĺžka (KM) Posilového Spoja bude určená na základe výpisu súradníc GPS Posilového Spoja z a do jeho východiskového miesta.

13) „Poverená osoba“ je osoba ktorá komunikujúca v mene mesta**.**

14) „Právny poriadok“ je právny poriadok Slovenskej republiky, ktorý zahŕňa všetky platné a účinné všeobecne záväzné právne predpisy Slovenskej republiky.

15) „Prepravný poriadok MAD. Je to dokument, ktorý stanovujúci práva a povinnosti Dopravcu aj cestujúcich pri preprave. V prípade zmeny Prepravného poriadku MAD sa takto aktualizovaná verzia automaticky bez potreby uzatvárania dodatku k tejto zmluve stane dňom účinnosti zmeny v zmysle Koncesionárskej zmluvy služby novou Prílohou tejto zmluvy a nahradí tak pôvodnú verziu Prepravného poriadku MAD.

16) „Prevádzková záloha“ je Vozidlo spĺňajúce Technické a prevádzkové štandardy MAD, ktoré Koncesionár vlastní nad rámec Vozidiel potrebných pri bežnej dennej prevádzke. Prevádzková záloha slúži na nahradenie Vozidiel bežnej dennej prevádzky, ktoré sú v stave údržby a opráv. Prevádzková záloha sa nepovažuje za súčasť Záložných Vozidiel.

17) „Služba“ alebo „Záväzok verejnej služby“ je výkon verejných služieb v pravidelnej verejnej mestskej prímestskej autobusovej doprave za účelom zaistenia dopravnej obslužnosti v záujmovom území Bratislavského kraja v súlade so zákonom č. 56/2012 Z. z. o cestnej doprave v platnom znení podľa tohto Opisu predmetu výzvy a Zmluvy.

18) „Spoj“ je jednotlivé dopravné spojenie v rámci Autobusovej linky, ktoré je časovo a lokálne určené Cestovným poriadkom a ktoré v súlade s týmto Opisom predmetu výzvy a Zmluvou zaisťuje Koncesionár.

19) „Opis predmetu výzvy“ je dokument vypracovaný mestom, ktorým sú upravené najmä potrebné minimálne technické a prevádzkové parametre Zastávok a Označníkov Zastávok, Cestovných poriadkov, Vozidiel, parametre a podmienky Prevádzkových záloh, Záložných Vozidiel, všeobecné požiadavky garancií nadväzností čakacích dôb a dispečerského riadenia, výluk a obmedzenia dopravy, cestovných dokladov, odbavenia cestujúcich, ktoré musí Koncesionár pri plnení povinností podľa Zmluvy splniť.

20) „Vozidlo“ je autobus spĺňajúci požiadavky zadané Opisom predmetu výzvy a Zmluvou, s minimálnou kapacitou stanovenou v bode pre každý druh Vozidla, ktorým Koncesionár plní Záväzok verejnej služby podľa Zmluvy.

21) „Vozidlový informačný systém“ je systém, ktorý poskytuje cestujúcemu zákazníkovi informácie potrebné počas jeho cesty.

22) „Začatie prevádzky Služby“ je prvý deň prevádzkovania Služby v zmysle Základného harmonogramu.

23) „Záložné Vozidlo“ je Vozidlo spĺňajúce Opis predmetu výzvy, ktoré Koncesionár vlastní nad rámec Vozidiel potrebných pri bežnej dennej prevádzke. Záložné Vozidlo je pristavené na určenom mieste, z ktorého je schopné na pokyn CED do 15 minút od udelenia pokynu CED vyraziť na Autobusovú linku. Ku každému Vozidlu je pridelený personál. Záložné Vozidlá sa nepovažujú za súčasť Prevádzkovej zálohy Koncesionára.

24) „Zastávka“ je predpísaným spôsobom označené a vybavené miesto v rámci Autobusovej linky určené k nástupu, výstupu alebo prestupu cestujúcich v jednom alebo viacerých smeroch jazdy. Zoznam Zastávok je uvedený v cestovných poriadkoch.

25) „Záväzok verejnej služby“ je výkon verejných služieb v pravidelnej verejnej prímestskej autobusovej doprave za účelom zaistenia dopravnej obslužnosti v záujmovom území mesta Malacky v súlade so zákonom č. 56/2012 Z. z. o cestnej doprave podľa Zmluvy.

26) „Koncesionárska Zmluva“ je zmluva o verejných službách v preprave cestujúcich v pravidelnej autobusovej doprave, vrátane všetkých príloh, ktorú mesto uzavrie s úspešným koncesionárom. Neoddeliteľnou súčasťou Zmluvy budú aj všetky jej zmeny a dodatky, ktoré budú vyhotovené v súlade s ustanoveniami Zmluvy.

**2. Zoznam skratiek**

1) „mesto“ mesto Malacky.

2) CED“ je centrálny dispečing mesta malacky.

3) „EÚ“ je Európska únia.

5) ES“ je Európske spoločenstvo.

6) „GPS“ je globálny lokalizačný systém.

7) „GSM“ je globálny systém mobilných komunikácií.

8) „IČV“ je interné číslo Vozidla.

9) ISO“ je medzinárodná organizácia pre normalizáciu.

10) „OCL“ je označovač papierových cestovných lístkov.

11) „SAM“ je modul bezpečného prístupu.

12) „SR“ je Slovenská republika.

13) „UID“ je jedinečné číslo.

14) „MAD“ je mestská autobusová doprava

1. **Legislatívna regulácia**

mesto požaduje, aby koncesionár poskytoval Službu v súlade s platným Právnym poriadkom, predovšetkým, nie však výlučne, s nasledovnými normami:

• zákon č. 56/2012 Z. z. o cestnej doprave a o zmene a doplnení niektorých zákonov,

Vyhláška č 5/2020 Z. z. Ministerstva dopravy a výstavby Slovenskej republiky z 27. decembra 2019,

ktorou sa vykonávajú niektoré ustanovenia týkajúce sa objednávania verejnej osobnej dopravy

• zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov

v znení neskorších predpisov,

• zákon č. 40/1964 Zb. Občiansky zákonník,

• zákon č. 513/1991 Zb. Obchodný zákonník,

• zákon č. 357/2015 Z. z. o finančnej kontrole a audite a o zmene a doplnení niektorých zákonov,

• nariadenie Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70,

• nariadenie Európskeho parlamentu a Rady (EÚ) č. 1073/2009 z 21. októbra 2009 o spoločných pravidlách prístupu na medzinárodný trh autokarovej a autobusovej dopravy a o zmene a doplnení nariadenia (ES) č. 561/2006.

* Obstarávané služby sú podľa Nariadenia Európskeho parlamentu a Rady (ES) č. 1370/2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 v znení neskorších zmien, a podľa zákona č. 56/2012 Z. z. službami vo verejnom záujme.
* aplikácia noriem STN EN 13816 a STN EN 15140Kritériá kvality (úrovne 1) definované v STN EN 13816

Celková kvalita verejnej osobnej dopravy obsahuje veľký počet kritérií. Kritériá reprezentujú hľadisko zákazníka na poskytovanú službu a v tejto norme bola rozdelená do ôsmich kategórií. Kategórie 1 a 2 popisujú ponuku verejnej prepravy osôb všeobecnejšími termínmi, kategórie 3, 4, 5, 6 a 7 poskytujú podrobnejší popis kvality služby a kategória 8 popisuje dopad na životné prostredie spoločnosti ako celku:

a) dostupnosť – je rozsah ponúkanej služby v geografickom zmysle, času, frekvencie a druhu dopravného prostriedku,

b) prístupnosť – ide o prístup do systému verejnej dopravy osôb vrátane napojenia na iné druhy dopravy,

c) informácia – je systematické poskytovanie znalostí o systéme verejnej osobnej dopravy, ktoré majú pomôcť pri plánovaní a uskutočňovaní ciest,

d) čas – ide o aspekty času dôležité pri plánovaní a uskutočňovaní ciest,

e) starostlivosť o zákazníka – myslia sa prvky služby zavádzajúce najtesnejšie praktické spojenie medzi štandardnou službou a požiadavkami akéhokoľvek

individuálneho zákazníka,

f) pohodlie – ide o prvky služby zavedené so zámerom vytvorenia príjemných a pohodových ciest verejnou osobnou dopravou,

g) bezpečnosť – charakteristická pocitom osobnej ochrany zákazníka, odvodeného zo skutočných zavedených opatrení a z činností vedúcich k tomu, aby sa zaistilo, že zákazníci sú si týchto opatrení vedomí,

h) dopad na životné prostredie - vplyvy na životné prostredie vyplývajúce z poskytovania služby verejnej prepravy osôb.

STN EN 15140 Verejná osobná doprava. Základné požiadavky a odporúčania na systémy na meranie poskytovanej kvality služby.

Niektoré dôležité odporúčania vyplývajúce z normy:

i) výber kritérií kvality, ktoré sa majú merať, by sa mal urobiť podľa výsledkov prieskumu očakávaní zákazníkov

j) počet kritérií kvality, ktoré sa majú merať, by mal byť dostatočne veľký, aby pokryl všetky základné kritériá, ale pritom obmedzený na množstvo, ktoré sa dá riadiť.

Počas zavádzania normy STN EN 15140 sa odporúča začať len s niekoľkými kritériami. Až po zvládnutí meracej metódy pri menšom počte kritérií sa môže zavedenie normy rozšíriť aj na ostatné kritériá kvality.

k) ak sa v zmluvných vzťahoch používajú indikátory kvality medzi dopravnými úradmi a prevádzkovateľom, zmluvné strany musia porozumieť meracím procesom a schváliť ich,

l) odporúča sa z času na čas vykonať meranie v prítomnosti zmluvných partnerov,

m) z dôvodu znižovania nákladov na meranie je možné realizovať niekoľko druhov meraní súčasne,

n) systém merania, zberu a spracovania údajov by sa mal overovať aspoň raz ročne.

**Časť II.**

**Opis predmetu výzvy**

1. **Základné informácie**:

MAD za určené základné cestovné podľa potrieb dopravnej obslužnosti predmetného územia a pri zohľadnení sociálnych a environmentálnych faktorov. Realizácia koncesných služieb vo verejnom záujme je od 15.11.2021 do 30.12.2022.

Mesto požaduje hlavne vozidlá /minibus M3 pre počet cestujúcich do 22 (triedy A) a vozidlo štandard M3 s počtom cestujúcich nad 22, trieda II (pripadne trieda III) podľa smernice https://www.testek.sk/files/triedy\_autobusov080708.pdf.

Požaduje sa technicky vhodný mestský autobus z toho minimálne jeden musí byť nízkopodlažný, resp. LOW-ENTY vozidlami alebo LOW FLOOR vybavené nástupnou rampou/plošinou s nástupom pre vozíčkara (jeden stály pre spoj pre trasu nemocnica) a s dverami o šírke min. 800 mm (podľa typu vozidla), s kapacitou podľa veľkosti autobusu vrátane potrebnej technickej základne v rozsahu podľa cestovného poriadku stanoveného mestom na určených trasách a podľa stanovených prepravných poriadkov.

Záložných vozidiel podobného typu mestského príp. medzimestského prevedenia ako náhradu v prípade výpadku v minimálnom počte 1 ks (aj keď sú zaradené v inom type prepravy, ale je možné ich použiť ako dočasnú náhradu). Zároveň musia všetky Vozidlá, ktoré budú používané pri plnení predmetu výzvy, spĺňať emisnú normu min. EURO 4 z toho min. dve Vozidlá EURO 5.

Poskytovanie vyššie uvedenej MAD sa požaduje v traťových úsekoch podľa platných cestovných poriadkov do 31.12.2021, ktoré tvoria prílohu a cestovného poriadku vypracovaného koncesionárom platným na rok 2022.

Mesto si vyhradzuje právo na zmenu zastávok uvedených v cestovnom poriadku.

1. **Základné kvantitatívne parametre**

**Tabuľka č. 1**

Mesto stanovuje nasledovné základné kvantitatívne parametre :

|  |  |
| --- | --- |
| Objem kilometrov na základe plánovaných Rámcových Obehov | **49.380 KM** |
| Min. dvomi vozidlami typu | minibus M3 pre počet cestujúcich do 22 (triedy A) |
| Min. jedno vozidlo | štandard M3 s počtom cestujúcich nad 22 (trieda II) |
| Minimálny počet Záložných Vozidiel | 1 ks |
| Počet trás | 3 obojsmerné mestské |

1. Mesto pre vylúčenie pochybností uvádza, že všetky údaje uvedené v Tabuľke a Kvantitatívne parametre Služby budú platné ku dňu podpisu Zmluvy a Mesto ich stanovilo pri najlepšom vedomí ako predpokladané hodnoty pre poskytovanie Služby, pričom tieto sa ešte môžu do Začatia prevádzky Služby a počas poskytovania Služby v zmysle tohto Opisu predmetu výzvy a v súlade so Zmluvou meniť.

**Tabuľka č. 2**

|  |  |  |
| --- | --- | --- |
| Typ vozidla | Počet dverí MD/PMD | Počet cestujúcich nin./max. |
| Minibus | 2-3 | 15-22 |
| Štandard | 3-2 | 22-35 |

1. **Požadujeme:** 
   1. poskytovať služby vo verejnom záujme počas trvania Koncesnej zmluvy na území mesta Malacky autobusmi za podmienok uvedených v predmetnej zmluve a to vždy v súlade s platnými cestovnými poriadkami schválenými na príslušný rok mestom,
   2. zabezpečovať plynulú a pravidelnú realizáciu spojov na linkách MHD a to v súlade s platnými cestovnými poriadkami schválenými mestom,
   3. prepravovať cestujúcich, batožinu, domáce zvieratá spoločenských plemien a pod. za podmienok upravených v aktuálne platnom Prepravnom poriadku dopravcu;
   4. v prípade mimoriadnej udalosti v doprave a iných náhodných udalostí, zabezpečiť náhradnú prepravu v primeranom rozsahu, s prihliadnutím na aktuálne personálne a technické možnosti dopravcu;
2. **Zabezpečenie Záväzku verejnej služby podľa Cestovného poriadku.**
3. Koncesionár je povinný zabezpečovať Službu na ním prevádzkovaných Autobusových linkách v súlade s podmienkami tohto Opisu predmetu výzvy a Zmluvy, ako aj Zmluvy o podmienkach prepravy. Koncesionár je predovšetkým povinný zabezpečovať Službu v súlade s Cestovným poriadkom platným pre danú Autobusovú linku, či dané Spoje.
4. Koncesionár je povinný zabezpečiť všetky Spoje v celej dĺžke, ktoré má podľa platného Cestovného poriadku vykonať. Všetky Spoje musia byť prevádzkované výlučne na trase stanovenej aktuálnym Cestovným poriadkom a musia obslúžiť všetky stanovené Zastávky v správnom poradí.
5. Koncesionár je povinný poskytovať Záväzok verejnej služby vždy v súlade s aktualizovaným Prepravným poriadkom,
6. Koncesionár je povinný reagovať na pokyny Objednávateľa a/alebo Poverenej osoby na posilnenie dopravy (operatívne i dlhodobé), pokyny CED, zmeny v trasách (napr. z dôvodu výluk či obchádzok) a počtoch Spojov a pod. v súlade s týmto Opisom predmetu výzvy, Zmluvou a riadne a včas tieto pokyny plniť.
7. Koncesionár nesmie bez objektívnej príčiny a informovania CED skrátiť alebo zmeniť trasu Spoja, ako aj zmeniť časy odchodov a príchodov zo a do Zastávok.
8. Koncesionár je povinný zabezpečiť, aby sa vodič na začiatku svojej služby správne prihlásil svojou službou v palubnom počítači vo Vozidle.
9. Koncesionár a jeho vodiči sú povinní riadiť sa pri prevádzkovaní Služby automatickými pokynmi CED zadanými textovými správami alebo iným vhodným spôsobom.
10. Koncesionár a jeho vodiči sú povinní riadiť sa pri prevádzkovaní Služby pokynmi dispečera/ov CED zadanými telefonicky, textovými správami alebo iným vhodným spôsobom, pričom pokyny dispečerov CED majú vždy prednosť pred automatickými pokynmi CED.
11. Zastávkach, kde podľa Cestovného poriadku celodenne alebo len v určitých časoch zastavujú Vozidlá Autobusových liniek len na znamenie, je vodič povinný zastaviť vždy, ak sa na Zastávke nachádza čakajúca osoba, alebo ak cestujúci, ktorý je vo Vozidle dal včas pomocou príslušného signalizačného zariadenia požiadavku na zastavenie, alebo ak v Zastávke zastavuje alebo už stojí iné Vozidlo.
12. Pri zastavovaní na Zastávkach je vodič povinný zastaviť Vozidlo v priestore Zastávky, čelom Vozidla čo najbližšie pri Označníku Zastávky (platí len pre prvé Vozidlo) a čo najtesnejšie k nástupnej hrane Zastávky bez toho, aby prišlo k poškodeniu Vozidla alebo výbavy Zastávky, to znamená tak, aby bolo možné prejsť z nástupnej hrany do Vozidla jedným krokom.
13. Na Zastávke môžu zastaviť súčasne maximálne dve Vozidlá. Ak je na Zastávke dostatočný priestor, môže zastaviť aj tretie a ďalšie Vozidlo, ktorého vodič môže umožniť cestujúcim nástup a výstup.
14. Zastávka nebola výstupnou, platí v takomto prípade povinnosť opätovne zastaviť Vozidlo pri Označníku Zastávky a umožniť nástup cestujúcim.
15. Vo všetkých prípadoch informovania cestujúcich Koncesionárom o dočasných zmenách v doprave (napr. výluková činnosť) musí byť využitá jednotná grafická úprava podľa vzoru určeného Poverenou osobou a informačný materiál musí byť priebežne kontrolovaný, aktualizovaný a udržiavaný v čitateľnom stave. Poverená osoba môže v opodstatnených prípadoch povoliť výnimky grafického vzhľadu informačných materiálov.
16. O dočasnej zmene vedenia trasy Autobusovej linky alebo Autobusových liniek pri nezmenenom umiestnení Zastávok sú cestujúci informovaní Koncesionárom iba vtedy, ak spôsobí nedodržanie nadväznosti v prestupných uzloch. V takomto prípade je Koncesionár povinný zabezpečiť informovanie cestujúcich vyvesením informácií na dotknutých Zastávkach najmenej 1 deň vopred.
17. Výška cestovného v MAD je daná tarifou v rámci mesta. Výška môže byť v príbehu poskytovanie služby mestom upravená.
18. Mesto požaduje zabezpečenie služieb MAD prostredníctvom minimálne 3 ks vozidiel, a zároveň musí Koncesionár zabezpečiť minimálne jedno záložné Vozidlo.
19. Pracovníci Koncesionára (najmä vodiči, zamestnanci informačných kancelárii - ak sú zriedené, informátori a dispečeri) sa musia k cestujúcim správať slušne, ochotne. Zamestnanci, ktorí prichádzajú do kontaktu s cestujúcimi musia mať oblečenú služobnú rovnošatu. Koncesionár odovzdá Poverenej osobe popis rovnošaty a v prípade zmeny zabezpečuje jeho aktualizáciu.
20. Správanie sa pracovníkov Dopravcu k cestujúcim musí byť slušné. Vodič, prípadne iný zamestnanec Dopravcu, je povinný informovať cestujúcich o všetkých neštandardných situáciách (obmedzenia, výluky, prerušenie premávky), ktoré počas prepravy nastanú, a to predovšetkým o dĺžke čakania, meškania, prípadne o spôsobe, ako sa situácia bude riešiť. Vodič počas pobytu vo Vozidle nesmie fajčiť a púšťať hlasnú zvukovú reprodukciu. Počas prepravy cestujúcich nesmie vodič komentovať dopravnú situáciu a urážať ostatných účastníkov cestnej premávky.
21. Koncesionár musí prevádzkovať Vozidlá, ktoré sú zvonka aj zvnútra čisté, bez hrubých nečistôt a ďalšieho znečistenia. Sedadlá s textilným čalúnením musia byť pravidelne čistené hĺbkovým čistením podľa odporúčania výrobcom. Za účelom čistenia je Koncesionár povinný vypracovať harmonogram čistenia, alebo technologický postup, ktorý dá na vedomie Poverenej osobe . Koncesionár je povinný viesť preukázateľnú evidenciu čistenia Vozidiel. V období silných mrazov môže byť vonkajšie umývanie obmedzené.
22. Vonkajšie označenie Vozidiel bude buď: názvom / logo koncesionára alebo názov /logo mesta.
23. **Záznam o prevádzke Vozidla**
    * 1. Každé Vozidlo musí byť vybavené záznamom o prevádzke Vozidla (v papierovej alebo elektronickej forme), ktoré musí obsahovať najmenej nasledovné údaje:
    * meno vodiča (vodičov),
    * obchodný názov Dopravcu,
    * IČV,
    * identifikačné číslo služby,
    * časy nástupu a ukončenia služby vodiča alebo odchodu a príchodu Vozidla do vozovne,
    * všetky mimoriadnosti v doprave.
24. Všetky údaje je vodič povinný vyplniť pravdivo a včas (najneskôr na konci svojej služby). Záznam o prevádzke Vozidla je vodič povinný na požiadanie predložiť oprávnenému pracovníkovi Poverenej osoby na kontrolu. Koncesionár je povinný počas obdobia minimálne dvoch rokov všetky záznamy o prevádzke Vozidla archivovať a v prípade potreby poskytnúť na kontrolu Poverenej osobe.
25. **Presnosť dodržiavania Cestovných poriadkov**
    1. Pod presnou prevádzkou sa rozumie taká prevádzka, pri ktorej Spoje v sledovaných obdobiach dodržiavajú presne stanovené časové údaje uvedené v Cestovných poriadkoch (s dovolenou časovou odchýlkou) pri odchode z nástupných Zastávok alebo pri odchode z nácestných Zastávok. Za odchod zo Zastávky sa považuje prvé pohnutie Vozidla po poslednom zatvorení dverí v priestore Zastávky.
26. Tolerovaná časová odchýlka odchodu pre začiatočné Zastávky s časovými údajmi v Cestovnom poriadku je 0 minút (tolerancia 0:00 až +0:59 min). Tolerovaná časová odchýlka pre nácestné Zastávky na trati je od 0 do +5 minút (tolerancia 0:00 až +4:59 min). Pod znamienkom + sa rozumie meškanie (napr. +2:00 znamená odchod o 2 minúty neskôr ako je uvedený v Cestovnom poriadku), pod znamienkom - sa rozumie predčasný odchod.
27. Koncesionár je povinný zabezpečiť, aby všetky Spoje zo Zastávok odišli presne podľa platného Cestovného poriadku. Skorší odchod Vozidla zo Zastávky, ako je uvedené v Cestovnom poriadku, nie je povolený.
28. Koncesionár je povinný prispôsobiť techniku jazdy prevádzkovému obdobiu tak, aby dochádzalo k čo najmenším odchýlkam od Cestovných poriadkov. V prípade, ak vodič bude predvídať náskok z nasledujúcich Zastávok, je povinný odstaviť Vozidlo na mieste, kde nebude prekážkou v cestnej premávke (Zastávka s nikou) a odchod vykonať podľa svojho uváženia v takom čase, aby na nasledovných Zastávkach nevykonal predčasný odchod, alebo nespomaľoval ostatných účastníkov cestnej premávky.
29. V prípade vznikajúcich meškaní spôsobených dopravnou situáciou alebo nadmerným nástupom je vodič povinný neprekračovať maximálnu povolenú rýchlosť a neohrozovať bezpečnosť cestujúcich a ostatných účastníkov cestnej premávky, ale vykonať odchody zo Zastávok s meškaním.
30. Ak je to potrebné, Koncesionár je povinný zabezpečiť pristavenie Vozidla na počiatočnú Zastávku tak, aby odišiel načas.
31. V prípade existujúcich alebo očakávaných dlhodobých problémov s dodržiavaním Cestovných poriadkov je Koncesionár povinný informovať Poverenú osobu a Objednávateľa a poskytnúť im súčinnosť pri riešení problému.
32. **Nadväznosť Spojov.**
    1. Koncesionár je povinný dodržiavať všetky časové nadväznosti, ktoré vyplývajú z jeho povinností prevádzkovať dopravu na Autobusových linkách a Spojoch s prepojením a to hlavne so železničnými spojmi smer Bratislava a smer Kúty.
    2. **Upresnenie veľkosti autobusov**:

Vozidlo: štandard + normovaná spotreba vozidla

Minibus + normovaná spotreba vozidla

Základné informácie uvedené v tabuľke č. 2

* 1. **Požiadavky na Vozidlá**:

1. Koncesionár je povinný pri poskytovaní Služby využívať a prevádzkovať len typ, druh, kapacitu a vybavenie Vozidiel, ktoré spĺňajú podmienky stanovené v tomto Opise predmetu výzvy .
2. V rámci konkrétneho Obehu môže Koncesionár pri poskytovaní verejnej služby používať:
   * + druh a typ Vozidla, ktorý je definovaný pre predmetný Obeh alebo
     + Vozidlo spĺňajúce vyšší štandard, čo znamená, že toto Vozidlo spĺňa alebo prekračuje všetky požiadavky na druh a typ Vozidla uvedené v Opise predmetu Výzvy a je vyhovujúce na prevádzku.
3. Koncesionár je povinný pri poskytovaní Služby dodržiavať normy kvality stanovené Právnym poriadkom, technickými normami Európskeho spoločenstva, Zmluvou, týmto Opisom predmetu výzvy a prílohami Zmluvy. V prípade rozporu medzi požiadavkami na normy kvality medzi uvedenými predpismi, technickými normami, Zmluvou alebo týmto Opisom predmetu výzvy je Koncesionár povinný plniť normy kvality podľa normy, predpisu, či dokumentu, ktorý stanovuje požiadavky prísnejšie.
4. Koncesionár môže pri poskytovaní Služby využívať mix starších a nových Vozidiel, pričom musí v ktoromkoľvek momente prevádzkovania Služby spĺňať nasledovné podmienky:
5. maximálny vek každého jednotlivého Vozidla vrátane Záložných vozidiel a Prevádzkovej zálohy, ak je vytvorená nesmie presiahnuť 15 rokov od prvého dátumu registrácie,- priemerný vek všetkých Vozidiel vrátane Záložných Vozidiel a Prevádzkovej zálohy nesmie presiahnuť 9 rokov od prvého dátumu registrácie.
6. Vozidlá sa z hľadiska veku rozdeľujú na Vozidlá:
   * nové - Vozidlá s rokom výroby 2021 a novšie,
   * staršie - Vozidlá s rokom výroby 2020 a staršie.
7. Vozidlá musia z hľadiska emisných noriem spĺňať nasledovné podmienky:
   * nové Vozidlá musia všetky spadať do kategórie min. EURO V,
   * staršie Vozidlá musia spadať minimálne do kategórie min. EURO IV/EURO V.
   1. **Mesto stanovilo nasledovné základné kritériá pre kategorizáciu Vozidiel Koncesionára s príslušnými požadovanými parametrami**:
8. Každé Vozidlo musí byť vybavené zariadením na sledovanie polohy podľa GPS súradníc a odchýlky od grafikonu pri odjazde z predchádzajúcej Zastávky. Informáciu o polohe posiela Koncesionár na CED, a to priamo z vozidla,
9. vozidla musia byť z dôvodu bezpečnosti cestujúceho vybavené fotobunkou a môžu byť vybavené aj kamerovým systémom, pomocou ktorého môže vodič sledovať nástupný priestor a všetky dvere,
10. nového vozidla musia byť vybavené blokovacím zriadením proti privretiu cestujúceho,
11. nové Vozidlo musí byť zasklené priehľadnými determálnymi sklami, ktoré znižujú priepustnosť tepla, s mierou zatmavenia minimálne 50%, pričom nie sú prípustné zatmavovacie fólie,
12. V priestore pre cestujúcich musia byť na každých započatých 6 metrov dĺžky nového vozidla na ľavej strane minimálne 2 otváracie okná s možnosťou ich zaistenia (uzamknutia),
13. Nové Vozidlo musí mať jednotný vonkajší vzhľad,
14. Pneumatiky:

Pneumatiky musia spĺňať ustanovenie zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov.

1. Bezpečnostné prvky:

Všetky bezpečnostné prvky montované do vozidiel musia byť konštruované tak, aby v prípade vlastnej poruchy zreteľne signalizovali vodičovi nebezpečný stav, prípadne znemožnili pohyb vozidla s poruchou, eventuálne umožnili dojazd vozidla v núdzovom režime.

* 1. **Minimálne vybavenie interiéru nového Vozidla**
     1. Interiér nového Vozidla musí byť vyhotovený v neutrálnej kombinácii s doplnkami farebne zladenými s farbou exteriéru.
     2. Podlahová krytina musí byť v mieste určenom pre prepravu invalidných vozíkov a/alebo detských kočíkov výrazne farebne odlíšená a jej súčasťou musí byť piktogram vozíka a/alebo kočíka. Pri vstupných dverách musí byť podlaha kontrastne odlíšená, pričom šírka kontrastného pruhu musí byť minimálne 100 mm. U starších Vozidiel je možné označenie podľa typu autobusu.
     3. Nad sedadlami musí byť vytvorený priestor pre príručnú batožinu s pevným dnom (sieťka je prípustná iba pri staršom Vozidle). Koncesionár je povinný vybaviť nové Vozidlo priestorom pre príručné batožiny nad sedadlami podľa maximálnych možností výrobcu, resp. daného druhu nového Vozidla.
     4. Osvetlenie musí byť funkčné a musí zodpovedať parametrom stanoveným pri výrobe. Zapnuté musí byť vždy pri jazde s cestujúcimi za zníženej viditeľnosti. Nové Vozidlo musí mať dve úrovne intenzity interiérového osvetlenia:
* plný výkon osvetlenia sa používa pri jazde s cestujúcimi v miestach s verejným osvetlením, pri zastavení na Zastávke a pri nástupe a/alebo výstupe cestujúcich,
* znížený výkon osvetlenia sa používa pri jazde s cestujúcimi v miestach bez verejného osvetlenia.

1. Osvetľovacie telesá nesmú byť prekrývané nepriehľadnými alebo priehľadnými farebnými fóliami a inými úpravami.
2. Poťah sedadiel zo zdravotne nezávadného materiálu. U nových vozidiel farebne rozlíšenie pre sedadlá vyhradených pre zdravotne postihnutých. Interiér autobusov musí spĺňať príslušné technické a hygienické normy a štandardy v oblasti čistoty a spôsobilosti interiérového vybavenia.
3. V prípade, že je nové Vozidlo vybavené aj sklopnými sedadlami, ich počet môže predstavovať maximálne 10% z celkového počtu sedadiel, pričom sklopné sedadlá nesmú byť umiestnené vo vyhradenom priestore pre invalidný vozík.
4. V novom Vozidle musia byť v celej dĺžke vodorovné prídržné tyče v počte 2 ks na meter dĺžky nového Vozidla, umiestnené pod stropom vo výške 1 900 až 2 000 mm od podlahy nového Vozidla. V priestore určenom na umiestnenie detského kočíka alebo invalidného vozíka musia byť vodorovné tyče aj popri oknách, a to vo výške 1 000 až 1 200 mm.
5. V novom Vozidle môžu byť na vhodnom mieste umiestnené aj zvislé prídržné tyče.
6. Ak sa medzi sedadlami nenachádzajú zvislé prídržné tyče, musia byť sedadlá vybavené držadlom na chrbtovej strane.
7. Prídržné tyče sú preferované v nerezovom nelakovanom prevedení, prípustné sú tiež lakované vo farbe interiéru (šedá, červená, prípadne iné farebne prevedenie podľa farebnosti interiéru).
8. Nové Vozidlo musí byť v priestore pre cestujúcich vybavené takým signalizačným zariadením, ktoré umožňuje informovať vodiča v prípade:
   * potreby zastavenia Vozidla, ktorým sa signalizuje požiadavka na zastavenie na Zastávke na znamenie (tlačidlo STOP),
   * požiadavky cestujúceho na otvorenie dverí (tlačidlo DVERE),
   * vystupovania zdravotne postihnutej osoby alebo cestujúceho s detským kočíkom (tlačidlo INVALID),
   * potreby núdzového zastavenia (tlačidlo ALARM), ktoré je umiestnené mimo bežného dosahu cestujúceho. Signalizačné tlačidlá v novom Vozidle musia byť farebne rozlíšené, pričom platí že rám tlačidla je šedej alebo žltej farby a plocha:
   * tlačidla STOP je červenej farby,
   * tlačidla DVERE je zelenej farby,
   * tlačidla INVALID je modrej farby.
9. Tlačidlá STOP, DVERE a INVALID majú podsvietenie biele, vo farbe plochy tlačidla, alebo zelené s prevádzkovým stavom:
   * neaktivované tlačidlá nesvietia vôbec, alebo svietia znížením svetelným výkonom,
   * aktivované tlačidlá svietia plným svetelným výkonom,
   * pri otvorených dverách tlačidlá svietia plným svetelným výkonom.
10. Zapojenie tlačidiel do informačného a komunikačného systému nového Vozidla musí, okrem uloženia záznamu o stlačení tlačidla v informačnom systéme nového Vozidla, zabezpečiť nasledovné:
    * stlačenie ktoréhokoľvek tlačidla informuje vodiča o požiadavke zastaviť, pričom vodičovi príslušným piktogramom indikuje aké tlačidlo bolo stlačené,
    * stlačenie tlačidla STOP zabezpečí otvorenie najbližších dverí, stlačenie DVERE alebo INVALID zabezpečí otvorenie priradených dverí po ich uvoľnení vodičom,
    * požiadavka na zastavenie sa signalizuje aj cestujúcim a to rozsvietením nápisu STOP na vnútorných informačných paneloch a rozsvietením signalizácie nad príslušnými dverami.
11. Všetky tlačidlá (s výnimkou tlačidla ALARM) musia byť umiestnené vo výške 1 000 až 1 200 mm od podlahy. Tlačidlá STOP musia byť v novom Vozidle rozmiestnené tak, aby bolo možné dosiahnuť z každého sedadla aspoň jedno z nich. Tlačidlá DVERE musia byť umiestnené priamo na konštrukcii dverí, prípadne na zvislých madlách v priestore dverí. Tlačidlo INVALID musí byť umiestnené v priestore určenom pre invalidný vozík vo výške dosiahnuteľnej z invalidného vozíka.
12. Minimálna požadovaná šírka dverí je 800 mm. U vozidiel štandardu sa vyžadujú aspoň jedny dvere šírky 1200 mm. Šírka dverí je stanovená ako šírka medzi otvorenými krídlami dverí (madlá sa pri meraní nezohľadňujú).
13. Podlahová krytina je v mieste určenom pre prepravu invalidných vozíkov a/alebo detských kočíkov výrazne farebne odlíšená a jej súčasťou je piktogram vozíka a/alebo kočíka. Pri vstupných dverách je podlaha kontrastne odlíšená, pričom šírka kontrastného pruhu je min. 100 mm.
    1. **Označovanie smerovými/akustickými tabuľami. Tarifné zariadenie.** 
       1. Každé Vozidlo musí byť vybavené jednotným označením piktogramami v zmysle jednotného vizuálu vzhľadu vozidla.
       2. Vozidlá musia byť vybavené komponentmi odbavovania cestujúcich (tarifnými zariadeniami) podľa ich zaradenia do jednotlivých štandardov. Parametre tarifných zariadení stanovuje Štandard predaja cestovných dokladov.
       3. Všetky komponenty odbavovania cestujúcich musia byť funkčné a s aktuálnou verziou softvéru. Vozidlo s nefunkčnými alebo neaktualizovanými komponentmi odbavovania cestujúcich sa považuje za nespôsobilé premávky na linkách mesta Malacky. V prípade, že porucha bola zistená v priebehu vykonávania spoja, nahlási vodič túto skutočnosť na CED a postupuje podľa inštrukcií.
       4. Elektronická pokladňa vo Vozidle musí z prevádzkového hľadiska umožniť:
    * predaj cestovného lístka a následne:

* tlač papierového lístka a/alebo
* zápisu v databáze predaných cestovných lístkov

a to zariadením na počítanie cestujúcich alebo z cestovných lístkov v elektronickej forme na základe tap-in a tap- out údajov.

* + 1. Elektronická pokladňa vo Vozidle pri kontrole cestovného lístka vo forme zápisu v databáze predaných lístkov môže zobraziť aj ID údaje cestujúceho.
    2. Vodič pred nástupom do vozidla skontroluje doklad preukazujúci, že cestujúci je mestom určenou skupina tj. že cestujúci je občanom mesta Malacky. Doklady preukazujúce túto skutočnosť sú: napr. občiansky preukaz, školský preukaz a pod. (doklad, kde je uvedené meno, priezvisko a bydlisko).
    3. Vodič koncesionára nesmie evidovať cestujúcich takým spôsobom, ktorý vyžaduje zadávanie výstupnej Zastávky, typu Tarify a prípadne aj ďalších údajov za každého cestujúceho. Vydávanie tzv. „evidenčných lístkov“ je explicitne zakázané.
    4. Akákoľvek Koncesionárom vykonávaná evidencia počtu cestujúcich musí byť automaticky prístupná zamestnancovi Mesta.
  1. **Bezbariérovosť , nevidiaci, iné**
  2. Nízko podlažné - sa rozumie, že vstup do vozidla je bez schodov a ulička medzi jednotlivými dverami je bez schodov (povolené sú šikmé plochy). Odporúča sa tiež, aby v nízko podlažnej časti boli umiestnené aspoň 4 pevné sedadlá. Plošina - Vozidlo musí byť pri dverách určených pre nástup cestujúcich na invalidnom vozíku vybavené plošinou. Plošina musí mať nosnosť min. 300 kg. Vo vyklopenom stave musí dosiahnuť až na úroveň vozovky
  3. Priestor pre invalidný vozík / detský kočík. V nízko podlažnej časti je vyhradený priestor pre invalidný vozík, ktorý možno tiež využiť pre prepravu detského kočíka alebo bicykla. Minimálne rozmery tohto priestoru sú 1000 x 1200 mm.

1. **Požiadavky na úroveň technického vybavenia a poskytovanie služby koncesionárom:**
2. Zabezpečiť 100% Vozidiel WIFI,
3. zabezpečiť 100 % Vozidiel vybavených nezávislým kúrením a klimatizáciou,
4. zabezpečiť min. 100% podiel vozidiel vybavených elektronickou tabuľou voči celkovému počtu vozidiel, ktorými bude zabezpečovať poskytovanie dopravných služieb v súlade s predmetnou Zmluvou. Podiel prednej, bočnej a zadnej strany vybavenou elektronickou tabuľou stanoví koncesionár pri zachovaní min. požadovanej úrovne 100% vozidiel vybavených elektronickou tabuľou voči celkovému počtu vozidiel. Koncesionár je povinný počas zmluvného obdobia dodržať predpísaný (základný/prvý) podiel vozidiel vybavených elektronickou tabuľou.
5. počas účinnosti zmluvy zabezpečovať poskytovanie dopravných služieb minimálne 3 vozidlami a jedným záložným Vozidlom,
6. počas účinnosti zmluvy zabezpečiť informačné miesto poskytovania služieb alebo web stránku kde sú všetky informácia uvedené a pravidelne aktualizované,
7. počas účinnosti zmluvy zabezpečiť 100% autobusov vybavených signalizačným tlačidlom „STOP“ pre cestujúcich z dôvodu zastavovania vozidla na autobusových zastávkach,
8. počas účinnosti zmluvy mať zriadenú web stránku dopravcu s dostupnými informáciami pre cestujúcich - prepravný poriadok, vyhľadávanie spojenia a pod.,
9. počas účinnosti zmluvy zabezpečiť 100% podiel vozidiel vybavených elektronickými pokladňami na výdaj cestovných lístkov z celkového počtu vozidiel, ktorými bude koncesionár zabezpečovať poskytovanie dopravných služieb v súlade s predmetnou zmluvou,
10. počas účinnosti zmluvy zástavky pre spoje MAD vybaviť podľa platného cestovného poriadku s označením zástavky a údajmi o príchode a odchode jednotlivých spojov a počas plnenia zmluvy zabezpečovať ich správu a údržbu,
11. vytvoriť/aktualizovať mapy trás MHD liniek, ktoré budú umiestnené na web-stránke a vybraných zastávkach/označníkoch,
12. počas účinnosti zmluvy mať zriadenú technickú základňu, podmienky pre parkovanie autobusov,
13. počas účinnosti zmluvy mať k dispozícii priestory na čistenie vnútorných interiérov vozidiel a umývanie karosérie,
14. počas účinnosti zmluvy mať k dispozícii záložné Vozidlo, ktoré je možné poskytnúť do 15 minút v prípade poruchy kmeňového vozidla,
15. zabezpečiť autobusy zaradené na vykonávanie služieb označením loga mesta alebo logom koncesionára.